钦定古今图书集成/明伦汇编/闺媛典/第303卷 > 皇清三十六 > 李一槐妻南氏
## 钦定古今图书集成/明伦汇编/闺媛典/第303卷 > 皇清三十六 > 李一槐妻南氏

按《沁源县志》：“南氏，生员李一槐妻。槐亡，氏年十九，毁容绝粒，誓以死殉。翁姑谕以存孤为重，乃强起，事亲哺子，苦节五十馀年。年近八十，无疾而卒。”

===胡璞妻郭氏===

按《沁源县志》：“郭氏，廪生胡璞妻。夫亡，事八十老姑宋氏，克尽孝养。岁饥，自啖糠核，以稻粱饱姑。年九十，发白反黑。”